**Návrh**

**Všeobecne záväzné nariadenie
Obce Dražice
č. 3/2022
o činnostiach, ktorých vykonávanie je zakázané alebo
obmedzené na určitý čas alebo na určitom mieste na území
obce Dražice**

Návrh VZN vyvesený na úradnej tabuli Obce Dražice dňa:20.04.2022
Zverejnený na webovej stránke Obce Dražice dňa: 20.04.2022

Dátum začiatku lehoty na pripomienkové konanie: 20.04.2022
Dátum ukončenia lehoty na pripomienkového konania: 05.05.2022
Pripomienky je možné zasielať:
- písomne na adresu: Obec Dražice, Dražice 32, 980 23 Dražice
do 05.05.2022 do 12:00 hod.
- ústne do zápisnice na Obecnom úrade v obci Dražice do 04.05.2022 do 12:00 hod.
- elektronicky na e-mailovú adresu: ocu@drazice.sk,
do 05.05.2022 do 24:00 hod.
Počet doručených pripomienok:
Vyhodnotenie pripomienok k návrhu VZN uskutočnené do
VZN č. 3/2022 schválené Obecným zastupiteľstvom obce Dražice
uznesením č. dňa:
Schválené VZN č. 3/2022 bolo vyvesené na úradnej tabuli obce a zverejnené
na webovom sídle obce Dražice dňa:
VZN č. 3/2022 nadobúda účinnosť dňa:

**Obec Dražice na základe samostatnej pôsobnosti podľa článku 68 Ústavy Slovenskej republiky a podľa ust. § 6 ods. 1 a ust. § 4 ods. 5 písm. a) bod 5. zákona č. 369/1990 Zb.o obecnom zriadení v znení neskorších predpisov vydáva tento**

**Všeobecne záväzné nariadenie č. 3/2022 o činnostiach, ktorých vykonávanie je zakázané alebo obmedzené na určitý čas alebo na určitom mieste na území obce Dražice**

 **Článok I.
Základné ustanovenia**

Na území obce Dražice (ďalej len „obec“) je každý povinný zdržať sa činností, ktoré
narúšajú verejnú čistotu, verejný poriadok, zdravé podmienky a zdravý spôsob života
obyvateľov obce v rozpore so všeobecne záväznými právnymi predpismi, dobrými mravmi a všeobecne uznávanými pravidlami občianskeho spolužitia.

**Článok II.
Vymedzenie základných pojmov**

1) **Verejným poriadkom** sa rozumie súhrn pravidiel správania sa na verejnosti. Tento
súhrn tvoria pravidlá uvedené v právnych normách, ako aj pravidlá správania sa, ktoré nie sú právne vyjadrené, ale ich dodržiavanie je podľa všeobecného názoru a presvedčenia nevyhnutnou podmienkou riadneho spoločenského spolunažívania a vo verejnom záujme.
2) **Verejne prístupným miestom**, okrem verejného priestranstva, je aj každé miesto,
slúžiace trvale alebo prechodne verejnosti, je pre tento účel zriadené, je prístupné voľne alebo za úplatu. Sú to parky, lesoparky, nástupiská, prístrešky zastávok verejnej hromadnej dopravy, vozidlá verejnej dopravy, predajne potravín a iné predajne, nákupné strediská, prevádzky poskytujúce služby, súkromné parkoviská motorových vozidiel, bazény a plavárne, športoviská, ihriská, trhoviská, budovy úradov samosprávy a štátnej správy, amfiteáter, galérie, múzeá, cintoríny a pietne miesta, verejné WC, areály škôl, školských a predškolských zariadení, verejne prístupné pozemky priľahlé k bytovým domom a iným stavbám a ostatné verejne prístupné pozemky, pokiaľ nie sú verejným priestranstvom.
3) **Verejnou zeleňou** sa rozumejú všetky porasty - najmä dreviny, byliny a ich
spoločenstvá, vyvinuté na určitej ploche prirodzeným vývojom alebo zámerným,
cieľavedomým usmerňovaním zo strany obce. Verejná zeleň je spravidla majetkom obce, je to plocha zelene, ktorá je verejnosti voľne prístupná.
4) **Nočným pokojom** je časový úsek určený pre zabezpečenie zdravého a nerušeného
pokoja a odpočinku obyvateľov obce v záujme dosiahnutia slušného občianskeho
spolunažívania a dobrých susedských vzťahov.

**Článok III.
Udržiavanie verejného poriadku**

V záujme ochrany života, zdravia, majetku a bezpečnosti obyvateľov, s cieľom zlepšiť vzhľad a životné prostredie v obci, sa na verejných priestranstvách zakazuje:
a) poškodzovať, ničiť verejnú zeleň, vyrubovať stromy a kríky na verejných
priestranstvách bez písomného povolenia obce,
b) znečisťovať verejné priestranstvo smetím, papiermi, ohorkami z cigariet, zvyškami
jedál a nápojov,
c) znečisťovať verejné priestranstvo odpadkami z domov, bytov, prevádzok a iných
objektov, a ukladať ich mimo zberných nádob,
d) svojvoľne zakladať skládky odpadu mimo miest na to vymedzených,
e) spaľovať smeti, domový odpad alebo iný odpad na zemi alebo v smetných nádobách,
f) skladovať na verejných priestranstvách ľahko zápalné, horľavé, výbušné a iné
nebezpečné látky,
g) skladovať na verejných priestranstvách stavebné materiály, stavebný odpad, palivo bez povolenia obce,
h) ukladať akýkoľvek odpadu v okolí oplotenia stojiska na kontajnery, alebo prehadzovať odpad cez oplotenie stojiska v času zatvorenia,
i) nechať voľne pohybovať psov, chodiť so psami bez vodítka a so psami, ktorých výška v kohútiku dosahuje viac ako 40 cm bez vodítka a nasadeného náhubku.

Údržba zelene drobnými motorovými mechanizmami sa na území obce povoľuje nasledovne:
a) v pracovných dňoch v čase od 6:00 hodiny do 21:00 hodiny,
b) v sobotu v čase od 7:00 hodiny do 22:00 hodiny.
c) v nedeľu v čase od 8:00 hodiny do15:00 hodiny

**Článok IV.
Dodržiavanie podmienok nočného pokoja**

1) Čas nočného pokoja na území obce je stanovený od 22:00 hod. do 6:00 hod. nasledujúceho dňa.
2) Nočný pokoj sa zakazuje rušiť nad mieru primeranú pomerom hlasovými, zvukovými a svetelnými prejavmi.
3) Tento zákaz sa nevzťahuje na:
a) všeobecný prevádzkový čas prevádzkarní obchodu a prevádzkarní služieb upravený
osobitne vo všeobecne záväznom nariadení obce,
b) organizované podujatia, ktoré boli obci vopred oznámené,
c) výročné a slávnostné akcie uskutočňované obcou,
d) stavebné alebo iné pracovné činnosti vykonávané na základe povolenia obce,
e) zimnú údržbu miestnych komunikácií, ich čistenie alebo odstraňovanie havárií,
f) odstraňovanie následkov živelných pohrôm a havárií,
g) oslavy konca kalendárneho roka – Silvester, v dobe od 31. decembra od 22:00 hodiny do 1. januára do 02:00 hodiny.

**Článok V.
Ochrana životného prostredia**

1) Zakazuje sa užívanie verejného priestranstva a verejne prístupného miesta, ktoré
sú v správe alebo vo vlastníctve obce, v rozpore s účelom jeho využitia, a to parkovaním a odstavovaním motorových a nemotorových vozidiel na verejnej zeleni a neoprávneným parkovaním na chodníkoch a cestách, poškodzovaním verejnej zelene ,verejnoprospešných objektov a zariadení.
2) Zakazuje sa vhadzovať do korýt vodných tokov akékoľvek predmety, ktoré by mohli spôsobiť ich znečistenie, ukladať veci na brehoch vodných tokov na miestach, z ktorých by mohli byť splavené do vodných tokov a spôsobiť ich znečistenie.
3) Zakazuje sa do vodných tokov a kanalizácie a do pôdy vypúšťať alebo vylievať obsah žumpy, ako aj škodlivé tekutiny schopné ohroziť užívateľov vody a stav fauny a flóry.
4) Manipulácia s drevom, rezivom, drevnou hmotou prostredníctvom cirkulárok, fréz,
motorových píl, hobľovačiek a iných mechanizmov určených na spracovanie drevnej
hmoty sa na území obce povoľuje nasledovne:
a) v pracovných dňoch v čase od 6:00 hodiny do 21:00 hodiny,
b) v sobotu v čase od 7:00 hodiny do 22:00 hodiny,
c) v nedeľu sa zakazuje na území obce manipulácia s drevom, drevnou hmotou,
prostredníctvom cirkulárok, fréz, motorových píl, hobľovačiek a iných mechanizmov
určenými na spracovanie drevnej hmoty.

**Článok VI.
Povinnosti užívateľov miestnych komunikácií**

1)Zakazujesa:
a) znemožňovať odvoz odpadu zaparkovaním motorového vozidla v bezprostrednej
blízkosti kontajnerových stanovíšť,
b) znemožňovať alebo obmedzovať výkon zimnej údržby najmä zaparkovaním
motorového vozidla na iných ako na to určených miestach alebo vytvárať prekážky,
ktoré zabraňujú alebo obmedzujú jej riadny výkon,
c) parkovať motorové vozidlá na plochách vyhradených pre zberné nádoby, na detských
ihriskách, na športoviskách, na trávnatých plochách ako aj na cestách, ktoré sú
v správe alebo vlastníctve obce, mimo miest na tieto účely určených,
d) jazdiť motorovými vozidlami po verejnej zeleni,
e) vykonávať údržbu, opravu alebo umývanie motorových vozidiel na verejných
priestranstvách alebo na verejne prístupných miestach, ktoré sú v správe alebo
vlastníctve mesta a vo vodných tokoch a na ich brehoch.
2) Zakazuje sa parkovanie všetkých druhov nákladných motorových vozidiel, prívesov ,návesov, pojazdných mechanizmov, traktorov a autobusov na verejných priestranstvách ,na verejne prístupných miestach a miestnych komunikáciách v obytných zónach vrátane parkovísk, ktoré sú v správe alebo vo vlastníctve obce.

**Článok VII.
Kontrolná činnosť**

Kontrolnú činnosť nad dodržiavaním tohto nariadenia vykonávajú starosta obce a poslanci obecného zastupiteľstva. Starosta obce môže právnickej osobe a fyzickej osobe uložiť pokutu podľa osobitného prepisu.

**Článok VIII.
Záverečné ustanovenia**

1) Toto všeobecne záväzné nariadenie bolo schválené obecným zastupiteľstvom v obci
Dražice dňa uznesením č. .
2) Návrh tohto všeobecne záväzného nariadenia bol zverejnený na pripomienkovanie
občanov na úradnej tabuli a na internetovej stránke obce dňa 20.04.2022
3) Prijaté všeobecne záväzné nariadenie bolo zverejnené na úradnej tabuli obce
a na internetovej stránke obce dňa 20.04.2022
4) Toto všeobecne záväzné nariadenie nadobúda účinnosť dňa .

Krisztián Kovács
starosta obce Dražice